Diari Oficial de la Generalitat Valenciana


Sumari del DOGV 1009, del 20-02-1989 (1989/813152)

DECRET 8/1989, de 30 de gener, del Consell de la Generalitat Valenciana, pel qual es crea la Mesa d'Economia Submergida.
------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/01/30/8/dof/vci/html**

### Dades del document

Número de DOGV
:   1009

Data del DOGV
:   20-02-1989

Secció del DOGV
:   DISPOSICIONS GENERALS

Número del document
:   1989/813152


Data del document
:   30-01-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 8/1989, de 30 de gener, del Consell de la Generalitat Valencian, per qual es crea la Mesa d'Economia Submergida.  
Les activitats econòmiques irregulars constitueixen un fenomen complex que es manifesta en tots els sectors i adopta formes diverses en funció del context socioeconòmic en el qual s'integre.  
Aquest tipus d'activitats, que han tractat d'explicar-se com una solució alternativa a les dificultats empresarials, són una pràctica deslleial, insolidària i clarament al marge de la legalitat, la qual provoca, a més, importants disfuncions econòmiques i laborals.  
Per les característiques històriques del desenvolupament industrial valencià, s'ha format una certa imatge de la Comunitat Valenciana com a zona amb gran incidència de l'economia submergida, sense tenir en compte que als sectors agrícoles i de serveis, i per tant en altres zones geogràfiques, la seua repercusió pot ser encara major.  
A fi i efecte d'aconseguir una informació el més precisa i fidel possible de les característiques de l?economia irregular a la Comunitat Valenciana, i també de definir unes línies d'acció i de concertació adequades a la resolució d'aquestos problemes, es considera avinent la creació d'una Mesa per a l?anàlisi de l?economia submergida.  
Per això, a proposta dels Consellers d'Economia i Hisenda i de Treball i Seguretat Social, amb la deliberació prèvia del Consell de la Generalitat Valenciana en sessió realitzada el dia 30 de gener de 1989,  
DECRETE:  
Article primer  
U. Es crea la Mesa per a l'anàlisi de l?economia submergida a la Comunitat Valenciana, i també per a l?estudi de les propostes d'actuació davant d'aquesta.  
Dos. Integraran la Mesa l'Administració Autonòmica i les Organitzacions Sindicals i Empresarials més representatives en l?àmbit de la Comunitat Valenciana.  
Article segon  
U L?Administració Autonòmica estarà representada pel Conseller de Treball i Seguretat Social, qui farà de President de la Mesa, pel Director General de Treball, de la Conselleria de Treball i Seguretat Social, i per dos Directors Generals, nomenat un pel Conseller d'Economia i Hisenda i altre pel Conseller d?Indústria, Comerç i Turisme. Un cinqué representant de l'Administració Autonòmica serà lliurement designat i elegit en funció dels seus coneixements sobre la matèria objecte d'aquesta Mesa.  
Dos. Les Organitzacions Sindicals estaran representades, d'acord amb les vies que estatutàriament tinguen previstes, per cinc membres pertanyents a aquelles que, segons el resultat de les eleccions sindicals a la Comunitat Valenciana, tinguen el caràcter de més representatives.  
Tres. Les Organitzacions Empresarials, atés el seu nivell d'implantació, estaran representades per cinc membres que designaran d'acord amb les vies que estatutàriament tinguen previstes.  
Quatre. El President nomenarà d'entre els representants de l?Administració Autonòmica el Vice-president de la Mesa, qui el substituirà en els casos de vacant, malaltia, absència i altres causes, i n'assumirà les competències.  
Cinc. El President designarà també el Secretari de la Mesa, qui actuarà amb veu però sense vot.  
Sis. Els membres titulars de la Mesa podran delegar l'assistència a les reunions en Vocals suplents designats per ells.  
Article tercer  
Correspon al President de la Mesa d'Economia Submergida:  
1. Assumir-ne i exercir la representació.  
2. Presidir i cloure les sessions, per a la convocatòria de les quals s'ajustarà al que estableix l'article sisé en el punt dos.  
3. Dirigir les deliberacions.  
4. Vetlar per la tramitació dels assumptes de la competència de la Mesa i de les Comissions de Treball que s'hi puguen crear, i elevar al Consell de la Generalitat Valenciana les propostes, els informes i els criteris d'actuació a què fa referència el. punt 4 de l?article següent.  
5. Dictar les instruccions que calguen per al millor compliment de les funcions de la Mesa.  
6. Ratificar les actes i autoritzar amb la seua signatura la documentació que efecte la Mesa i les Comissions de Treball.  
Article quart  
Seran funcions de la Mesa:  
1. Projectar plans de coordinació entre els agents socials i els diversos àmbits de l'Administració.  
2. Desplegar campanyes d'informació general centrades en la problemàtica objecte d'aquest Decret, amb la promoció, també, de fòrums de discussió en els àmbits que pertoquen.  
3. Elaborar una Memòria anual de les activitats dutes a terme, juntament amb un informe valoratiu dels resultats obtinguts.  
4. Elevar i proposar al Consell de la Generalitat Valenciana, a través del President de la Mesa, els informes i criteris d'actuació que crega avinent per tal d'assolir els objectius generals assenyalats en l'article primer, paràgraf u, així com totes aquelles propostes encaminades a l?estudi d'alternatives davant l?economia irregular.  
5. Realitzar el seguiment de les actuacions que puguen produir-se en matèria d'economia submergida.  
Article cinqué  
U. La Mesa podrà crear Comissions de Treball a instància de qualsevol de les parts representades, amb la finalitat d'estudiar la matèria objecte d'aquest Decret per àrees geogràfiques i/o sectorials.  
Dos. La composició de cada Comissió serà proporcional a la de la Mesa, la qual aportarà els mitjans escaients perquè la Comissió porte a bon cap les tasques que li siguen ecomanades. No obstant això, la Comissió tindrà plena autonomia per dirigir les seues anàlisis i els estudis, i elevarà a la Mesa l?informe i les propostes que en resulten.  
Tres. La part o parts que sol·liciten la creació d'una Comissió hauran de fer-ho elevant a la Mesa informe motivat la qual haurà de decidir, en el termini de quinze dies - i si cal, en convocatòria extraordinària -, per majoria qualificada, la creació o no de la Comissió sol·licitada.  
Quart. La Mesa declararà dissoltes les Comissions quan aquestes hagen complit la finalitat per la qual foren creades.  
Article sisé  
U. La Mesa es reunirà sempre que la convoque el seu President i, en sessió ordinària, almenys una vegada cada dos mesos. A més amb caràcter extraordinari es reunirà sempre que ho sol·licite la majoria simple d'una de les parts representades.  
Dos. La convocatòria de les sessions - tant de les ordinàries com de les extraordinàries- correspondrà al President i, en el seu nom, haurà d'efectuar-la el Secretari per escrit, adreçant-se a tots els membres individualment. La convocatòria expressarà dia, hora i lloc de la reunió, així com l?Ordre del Dia, en el qual s'inclouran preceptivament les qüestions suscitades per cada una de les parts representades i les elevades per les Comissions entre convocatòries.  
Tres. La Mesa quedarà vàlidament constituïda en primera convocatòria amb l?assistència de la meitat dels seus membres, i en segona convocatòria - què tindrà lloc mitja hora després- siga quin siga el nombre de membres assistents.  
Quatre. El Secretari estendrà acta de cada reunió, reflectint-hi un extracte de les deliberacions i el text íntegre dels acords que s'hagen adoptat.  
Cinc. Els acords seran adoptats:  
a) Per majoria simple, el inclosos en els apartats 1 i 3 de l?article quart.  
b) Per majoria qualificada de 415 dels presents, els inclosos en els apartats 2, 4 i 5 de l?esmentat article quart.  
c) Per majoria qualificada de 4/5 dels presents, els relatius a la creació de Comissions de Treball.  
d) Correspondrà un vot a cadascun dels membres de la Mesa.  
Article seté  
Les Conselleries de Treball i Seguretat Social i d?Economia i Hisenda establiran els recursos necessaris per tal d'assegurar el funcionament de la Mesa.  
Article vuité  
En la seua qualitat de President de la Mesa, el Conseller de Treball i Seguretat Social donarà periòdicament compte al Govern Valencià de la labor desenvolupada per aquesta.  
Igualment elevarà els acords i les propostes a què fa referència el paràgraf 4 de l'article quart, així com la Memòria a què fa referència el paràgraf 3 del mateix article.  
Article nové  
Llevat de la dissolució expressa, es fixa com a límit per a la vigència de la Mesa el 31 de desembre de 1991, sense perjudici de la seua continuïtat si així es decideix en el marc de pròxims programes econòmics.  
DISPOSICIONS TRANSITORIES  
Primera  
D'acord amb el resultat de les últimes eleccions sindicals realitzades a la Comunitat Valenciana, els representants de les Organitzacions Sindicals a què fa referència l'article segon seran designats: tres per la Unió General de Treballadors del País Valencià i dos per la Confederació Sindical de Comissions Obreres del País Valencià.  
Segona  
Les Organitzacions Empresarials estaran representades per cinc membres designats per la Confederació Interprovincial d'Empresaris de la Regió Valenciana (CIERVAL).  
DISPOSICIONS FINALS  
Primera  
La Mesa d'Economia Submergida haurà de quedar constituïda dins els seixanta dies següents a l?entrada en vigor d'aquest Decret.  
Segona  
El Conseller de Treball i Seguretat Social queda autoritzat perquè dicte totes aquelles disposicions que calguen per al desplegament d'aquest Decret.  
Tercera  
Aquest Decret vigirà el mateix dia de la publicació al Diari Oficial de la Generalitat Valenciana.  
València, 30 de gener de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
El Conseller de Treball i Seguretat Social,   
MIGUEL DOMENECH I PASTOR


Còpia Permalink ELI